Ṣaḥariǧ

Ṣaḥariǧ neɣ lemṣara (s tefransist : Saharidj, s taɛrabt : صحاريج), d yiwet n tɣiwant n tmurt n Leqbayel i d-yezgan deg twilayt n Tubiret. Tezga-d ar ugmuḍ n Tubiret s 50.3 Km, 73.1 Km seg unẓul n Tizi Wezzu, 104 Km seg umalu n Bgayet akked 153 Km seg Lezzayer Tamanaɣt , tlul-d deg unegzum adeblan n 1984. 

Taɣiwant n Ṣaḥariǧ tettwassen s yimjahden-is i yewwten uzzal ɣef uzarug n Lezzayer, tettwassen daɣen s uzbu-ines mgal taṛemɣa taneslamt (terrorisme islamique) deg umrawsegwas aberkan n 1990 ar 2000, d ayen i t-yeǧǧan tella seg tɣiwanin timezwura i yessutren imrigen (Armes) i udabu akken ad ḥudden taɣiwant-nsen seg yiṛemmaɣen.

Tarakalt 
Asideg

Tudrin

At Ɛli Utmim
At Ḥemmad
At Walban
Ɛeggac
Ilyiten
Imezdurar
Iɣil Ḥemmad
Ibelbaren
Iɣzer Iwaqquṛen
Imri
Ṣaḥariǧ
Taddart Lejdid
Tagemmunt At Laḥbib

Tagnawt
Ṣaḥariǧ tezga-d deg yirebbi n wedrar n Ǧerǧer, anda tella tqacuct tunnigt Yemma Xliǧa (Tamguṭ) (2308 m), imezdaɣ n Ṣaḥariǧ qqaren-as Tamguṭ kan.

Tagnawt deg tɣiwant-agi d tin yeḥman deg unebdu, d tasemmaḍt s waṭas n ugeffur deg tegrest.

Amesni (Transport)
Taɣiwant n Ṣaḥariǧ yezger seg-s ubrid aɣelnaw U°30 i yeqnen Imceddalen ɣer Tizi Wezzu akked ubrid amecṭuḥ U°9 i yeqnen Ṣaḥariǧ ɣer taddart n Sellum deg taɣiwant n Aɣbalu.

Amezruy
Ixef-agi d ilem ...

Tadamsa
Ixef-agi d ilem ...

Tamerrit (Tourisme)

Taɣiwant n Ṣaḥariǧ tezga-d deg yirebbi n wedrar n Ǧerǧer, dacu i tt-yeǧǧan tesɛa aṭas n yimuḍaq n tmerrit. Gar-asen nezmer ad nadder :
Tala Rana : D tiẓgi tazegzawt deg wedrar n Ǧerǧer, teččur d iɣbula n waman d tliwa, deg-s mazal ttidiren waṭas n yiɣersiwen izagiren, imɣan d isekla yurzen s ngar. 
Yemma Xliǧa (Tamguṭ) 2308 m : Taqacuct tunnigt deg wedrar n Ǧerǧer.
Tizi n Kulal (1500 m) : Tezga-d deg talast ger-as d tnebḍit n Tizi Wezzu.

Deg yiseggasen-agi ineggura, ama d tagrest neɣ d anebdu, aṭas n yemdanen d twaculin i d-yettasen seg yal tama ɣer tɣiwant n Ṣaḥariǧ akken ad zṛen imuḍaq-agi n tmerrit, ladɣa widak iḥemlen tawennaṭ d tulin n yidurar.

Muqel daɣen
 Yemma Xliǧa (Tamguṭ), taqacuct tunnigt deg udrar n Ǧerǧer.
 Tala Rana.
 Tizi n Kulal (1500 m).

 Tizmilin d temselɣa 

Ṣaḥariǧ
Taggayt:Tiɣiwanin n Twilayt n Tubiret